《寿魏鹤山》
宋代·吴泳

人生瀛海内，中气胚腪之。
真元会清淑，间代储英奇。
扶摇六月息，濯羽於咸池。
冰壶贮虚明，璧玉含清辉。
阿阁引凤巢，小山结桂枝。
肯遗金门步，乞取青藜归。
要福不椒醑，延年不琼糜。
至仁弥尔性，纯嘏无穷期。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。